Konig opuden huamanmadika'eri huairi hua̱ta̱e̱' do'taj oktie'eahue' o̱'ne'uyne . Diosen hua'a 'urunanada ka̱gkike'po , huadakda ka̱gkike'po huayahuaya di' kan'maike'po kenpa'ti huakka'tada Diosen huadak hua'a kan'manmadikanhuahuike'po huakka'tada kan'manopo'kore'po opudomeytaj on'baktie'ea'uyne . Aratbut Diostaj kanoknopounhuahuike'po o'nokbatie'ea'uynok . Ken konig bo'kika'po konig do ijpaki mo'tiona'pakika'nok Apaga mo'nigpe̱i̱ka'apone bo'tihuapokika'apone .
